text: Historisk varmerekord lurer lige om hjørnet
  24 januar 2018 kl. 13.36
  Temperaturen er onsdag nået op på 12,4 grader. Det er en tangering af den foreløbige varmerekord for januar måned.
  Det er temperaturmåleren ved Sønderborg Lufthavn, der her klokken 14 listede sig op på de 12,4 grader. Det oplyser DMI.
  Dermed kan rekorden stadig nås. Ifølge flere prognoser er der nemlig mulighed for, at temperaturen stiger yderligere sidst på eftermiddagen.
  Det er også i Sønderborg Lufthavn, at der senest blev målt helt den samme temperatur i januar måned. Det skete i 2005.
  
  
  